NEUVOSTON ASETUS (EY) N:o 790/96,
annettu 29 päivänä huhtikuuta 1996,
T Osekin tasavallasta yhteisöön suuntautuvasta tiettyjen EHTY- ja EY-terästuotteiden tuonnista
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 113 artiklan,
ottaa huomioon komission ehdotuksen,
sekä katsoo, että
Euroopan yhteisöjen ja niiden jäsenvaltioiden sekä T Osekin tasavallan (1) välisen assosioinnin perustava Eurooppa-sopimus tuli voimaan 1 päivänä helmikuuta 1995, ja
tiettyjen terästuotteiden tuontia T Osekin tasavallasta yhteisöön on tutkittu perusteellisesti, ja niille toimitettujen tarpeellisten tietojen perusteella osapuolet päättivät assosiointineuvoston päätöksellä N:o 2/96 (2), että molemmille osapuolille hyväksyttävä ratkaisu on kaksoisvalvontajärjestelmä ilman määrällisiä rajoituksia EHTY:n ja EY:n perustamissopimusten soveltamisalaan kuuluvien tiettyjen terästuotteiden yhteisöön suuntautuvan tuonnin osalta tämän asetuksen voimaantulopäivästä 31 päivään joulukuuta 1996 ulottuvan alkujakson aikana,
ON ANTANUT TÄMÄN ASETUKSEN:
1 artikla
1. Assosiointineuvoston päätöksen N:o 2/96 määräysten mukaisesti EHTY:n ja EY:n perustamissopimusten soveltamisalaan kuuluvien liitteessä I lueteltujen T Osekin tasavallasta peräisin olevien tiettyjen rauta- ja terästuotteiden tämän asetuksen voimaantulopäivästä 31 päivään joulukuuta 1996 ulottuvana ajanjaksona tapahtuvan yhteisöön suuntautuvan tuonnin yhteydessä on esitettävä yhteisössä toimivien viranomaisten myöntämä tuontiasiakirja.
2. Tämän asetuksen soveltamisalaan kuuluvien tuotteiden luokittelu perustuu yhteisön tariffi- ja tilastonimikkeistöön (jäljempänä `yhdistetty nimikkeistö` tai lyhenne `CN`). Tämän asetuksen soveltamisalaan kuuluvien tuotteiden alkuperä määritetään yhteisössä voimassa olevien sääntöjen mukaisesti.
3. Liitteessä I lueteltujen T Osekin tasavallasta peräisin olevien tuotteiden tämän asetuksen voimaantulopäivästä 31 päivään joulukuuta 1996 ulottuvana ajanjaksona tapahtuvan yhteisöön suuntautuvan tuonnin yhteydessä on lisäksi esitettävä viejävaltion toimivaltaisten viranomaisten myöntämä vientiasiakirja. Tuojan on esitettävä alkuperäinen vientiasiakirja viimeistään sitä vuotta, jona asiakirjan kattamat tavarat lähetettiin, seuraavan vuoden 31 päivänä maaliskuuta.
4. Vientiasiakirjan esittämistä ei vaadita T Osekin tasavallasta yhteisöön jo ennen tämän asetuksen voimaantulopäivää 1996 lähetetyiltä tavaroilta, jos näiden tuotteiden määräpaikka ei muutu, ja jos niiden tuotteiden, jotka vuonna 1995 sovellettavan ennakkovalvontamenettelyn mukaisesti voidaan luovuttaa vapaaseen liikkeeseen ainoastaan esittämällä tuontiasiakirja, mukana on tällainen asiakirja.
5. Lähetyspäivänä pidetään sitä päivää, jona tavarat lastataan viennin suorittavaan kuljetusvälineeseen.
6. Vientiasiakirjan on oltava liitteen II mallin mukainen. Se on voimassa vietäessä minne tahansa yhteisön tullialueella.
2 artikla
1. Jäsenvaltioissa toimivan toimivaltaisen viranomaisen on annettava ilman eri toimenpiteitä 1 artiklan 1 kohdassa tarkoitettu tuontiasiakirja maksutta pyydetyille määrille viiden työpäivän kuluessa kenen tahansa mihin tahansa yhteisöön sijoittautuneen yhteisön tuojan esittämästä hakemuksesta. Tätä hakemusta pidetään kansallisen toimivaltaisen viranomaisen vastaanottamana viimeistään kolmen työpäivän kuluttua sen jättämisestä, jollei toisin osoiteta.
2. Liitteessä III lueteltujen kansallisten toimivaltaisten viranomaisten myöntämä tuontiasiakirja on voimassa kaikkialla yhteisössä.
3. Tuontiasiakirja laaditaan liitteessä IV määrättyä mallia vastaavalle lomakkeelle. Seuraavien osien on oltava tuojan hakemuksessa:
a) hakijan nimi ja täydellinen osoite (mukaan lukien puhelin- ja telekopionumero sekä mahdollinen kansallisten toimivaltaisten viranomaisten käyttämä tunnusnumero) sekä ALV-rekisterinumero, jos tuonnista on maksettava ALV:tä;
b) tarvittaessa ilmoituksen tekijän tai hakijan edustajan nimi ja täydellinen osoite (mukaan lukien puhelin- ja telekopionumero);
c) viejän täydellinen nimi ja osoite;
d) täsmällinen tavarankuvaus, mukaan lukien
- tavaroiden kaupallinen nimitys,
- yhdistetyn nimikkeistön (CN) koodi/koodit,
- alkuperämaa
- lähetysmaa;
e) yhdistetyn nimikkeistön nimikkeittäin ilmoitettu kilogrammoina ilmaistu nettopaino sekä myös määrä käytettynä yksikkönä, kun se on muu kuin nettopaino;
f) yhdistetyn nimikkeistön nimikkeittäin ilmoitettu ecuina ilmaistu tavaroiden cif-arvo yhteisön rajalla;
g) ovatko kyseiset tuotteet kakkoslaatua tai laatuvaatimuksia vastaamattomia (3);
h) tulliselvitystä varten ehdotettu ajanjakso ja paikka;
i) onko hakemus sama kuin edellinen samaa sopimusta koskeva hakemus;
j) seuraava hakijan päiväämä, allekirjoittama ja nimensä suuraakkosin kirjoitetuin selvennyksin varustama ilmoitus:
"Minä allekirjoittanut todistan, että tässä hakemuksessa olevat tiedot ovat oikeita ja vilpittömässä mielessä annettuja ja että olen sijoittunut yhteisön alueelle".
Tuojan on myös toimitettava jäljennös myynti- tai ostosopimuksesta, pro forma -laskusta ja/tai tuottajaterästehtaan antama tuotantotodistus sellaisissa tapauksissa, joissa tavaroita ei osteta suoraan tuottajamaassa.
4. Tuontiasiakirjoja voidaan käyttää vain niin kauan, kuin järjestelyt tuonnin vapattamiseksi pysyvät voimassa kyseisten liiketoimien osalta. Rajoittamatta voimassa oleviin tuontia koskeviin sännöksiin ja määräyksiin mahdollisesti tehtävien muutosten tai sopimuksen yhteydessä tai kiintiön hoidon yhteydessä tehtyjen päätösten soveltamista
- tuontiasiakirjan voimassaoloaika vahvistetaan neljäksi kuukaudeksi,
- käyttämättömät tai osittain käytetyt tuontiasiakirjat voidaan uusia samaksi ajaksi.
3 artikla
1. Se, että liiketoimessa käytettävä yksikköhinta on vähemmän kuin viisi prosenttia suurempi kuin tuontiasiakirjassa ilmoitettu yksikköhinta tai että tuontiin esitettyjen tuotteiden kokonaisarvo tai -määrä on vähemmän kuin viisi prosenttia suurempi kuin tuontiasiakirjassa ilmoitettu arvo tai määrä, ei estä kyseisten tuotteiden vapaaseen liikkeeseen luovuttamista.
2. Tuontiasiakirjahakemukset sekä itse tuontiasiakirjat ovat luottamuksellisia. Ne rajoittuvat toimivaltaisiin viranomaisiin ja hakijaan.
4 artikla
1. Jäsenvaltioiden on ilmoitettava komissiolle jokaisen kuukauden kymmenen ensimmäisen päivän aikana
a) yksityiskohtaiset tiedot niistä määristä ja arvoista (ecuina laskettuina), joille tuontiasiakirjoja myönnettiin edeltävän kuukauden aikana;
b) yksityiskohtaiset tiedot a alakohdassa tarkoitettua kuukautta edeltävän kuukauden aikana toteutetusta tuonnista.
Jäsenvaltioiden toimittamat tiedot eritellään tuotteen, CN-koodin ja maan mukaan. Ne toimitetaan sähköisesti tätä tarkoitusta varten sovitussa muodossa.
2. Jäsenvaltioiden on toimitettava tieto havaitsemistaan poikkeavuuksista tai petoksista ja, jos se on aiheellista, niistä syistä, joiden perusteella ne ovat kieltäytyneet tuontiasiakirjan myöntämisestä.
5 artikla
Tämän asetuksen mukaisesti annettavat ilmoitukset on osoitettava Euroopan yhteisöjen komissiolle (PO I/D/2 ja PO III/C/2).
6 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Luxemburgissa 29 päivänä huhtikuuta 1996.